<classify> Kulwa Mzee Dar es Salaam MFANYABIASHARA James Rugemalira, amemtaka Gavana wa Benki Kuu ya TanzaniaBoT atoe orodha ya waliopewa fedha za Akaunti ya Tegeta Escrow ili yeyeasafishike kwa sababu hajalipwa hata senti moja kutoka katika akaunti hiyo. Mshtakiwa huyo pia ametoa notisi kwa taasisi nyeti tisa akitakaMkurugenzi wa Mashtaka DPP nchini amwondoe kwenye kesi ya uhujumu uchumi,asipofanya hivyo atawasilisha hoja rasmi za kuondolewa katika kesi hiyo. Rugemalira alidai hayo jana katika Mahakama ya Hakimu Mkazi Kisutu,Dar es Salaam mbele ya Hakimu Mkazi Mkuu, Huruma Shaidi wakati kesi hiyo ilipokuwainatajwa. Wakili wa Serikali Mwandamizi, Wankyo Simon aliiarifu mahakama kwambaupelelezi unaendelea na akaomba tarehe nyingine ya kutajwa. Baada ya kusema hayo, Rugemalira alinyoosha mkono akiomba kuzungumzandipo Hakimu Shaidi alipomruhusu. Kuna maombi nilitoa Januari 30 mwaka huu, naamini yalikubaliwa,nilitegemea upande wa Jamhuri walete ufafanuzi kuhusu Benki ya StandardChartered Hong Kong iliyokwepa kodi ya Serikali ya Sh bilioni 1.5. Nimeandaa nyaraka ya nyongeza nitakabidhi kwa Takukuru Taasisiya Kuzuia na Kupambana na Rushwa Tanzania ili wakija waje na taarifa kamili.Februari 11 mwaka huu nilitoa notisi ikieleza matatizo yenyewe yalivyo, kunavipengele vya sheria havitekelezwi, alisema Rugemalira. Alisema katika notisi hiyo alieleza kwamba asipoondolewa katika shaurihilo, upelelezi hauwezi kukamilika akiwa gerezani. Mheshimiwa hakimu, nilitoa notisi sehemu mbalimbali ikiwemo kwaDPP na imepokelewa, nilitegemea naachiwa leo kwa kuondolewa katika shaurihili, alidai Rugemalira. Alidai miongoni mwa taasisi alizopeleka notisi ni Ofisi ya DPP kwaBiswalo Mganga, DCI Robert Boaz, Mkurugenzi wa Usalama wa Taifa, Mkurugenzi waTakukuru, Gavana wa BoT, Kamishna TRA, Wakili Mkuu wa Serikali, Dk. ClementMashamba na Kamishna wa Magereza. Naomba Mahakama ya Kisutu iondoe kesi kama DPP hajawasilisha nole yakuniondoa katika shauri hili, alidai Rugemalira. Alidai kuna barua alimwandikia Gavana wa BoT akieleza kwamba hajawahikulipwa hata senti moja kutoka katika akaunti ya Tegeta Escrow. Fedha nilizolipwa na PAP Pan Africa PowerSolution Tanzania Ltd ni kutokana na amri ya mahakama, naomba Gavanaaorodheshe majina ya wote waliopewa fedha kutoka katika akaunti ya Escrow ilimimi niwe msafi. Gavana amejibu kwamba hatatoa listi ya majina hayo mpaka apateamri halali ya mahakama, alidai Rugemalira. Mshtakiwa huyo alimalizia kwa kudai kwamba tarehe ijayo kesiitakapotajwa Februari 27 kama atakuwa hajaondolewa katika kesi, atawasilishamaombi rasmi mahakamani ya kuondolewa kwenye kesi hiyo. Oktoba 10 mwaka jana, Rugemalira alidai mahakamani kuwa amemwandikia barua DPP, akimwombakumwachia huru ili washirikiane kupata Sh trilioni 37 anazoidai Benki yaStandard Chartered na pia Serikali itapata kodi ya zaidi ya Sh trilioni sita. Rugemalira aliandika barua Oktoba 4 mwaka jana kwenda kwa DPP nakupokewa Oktoba 5, akiomba aachiwe huru ili aweze kushirikiana na Serikalikupata Sh trilioni 37 kutoka Benki ya Standard Chartered na washirika wake. Mshtakiwa huyo ameainisha vielelezo kadhaa vinavyoonyesha StandardChartered ilivyohusika katika sakata la Kampuni ya kufua umeme ya Independent Power Tanzania Ltd IPTL. Miongoni mwa vielelezo hivyo ni gharama zilizokuwa zinatozwa na IPTLdola za Marekani 1.06 kwa kWh ni za chini kuliko zilizokuwa zinatozwa na Kampuniya Songas dola za Marekani 4.31 kwa kWh. Kielelezo kingine ni barua aliyomwandikia Gavana wa Benki Kuu Januari17 mwaka huu akiomba majina ya watu waliolipwa Sh 144,947,669,844.2 zilizokuwakatika Akaunti ya Tegeta Escrow kati ya Julai 5, 2006 na Machi 19 mwaka 2014. Wakati sakata la Escrow lilivyoingia bungeni mwaka 2014 na Mkaguzi waHesabu za Serikali CAG kufanya ukaguzi wa akauti hiyo kwa maelezo ya Kamatiya Bunge ya Hesabu za Serikali PAC, ilielezwa kuwa fedha za Rugemalirazilikuwa kwenye akaunti ya Benki ya Mkombozi ambazo baadhi aligawa kwa watuwaliotajwa. Pia inaelezwa fedha nyingine zaPAP, ziliwekwa katika akaunti ya kampuni hiyo ya HarbinderSingh Sethi ambapotaarifa ya PAC bungeni ilisema zilisombwa kwa sandarusi na watu ambao hawakutajwana sasa Rugemalira anataka majina ya watu hao kuwekwa wazi. Pia katika barua yake hiyo kwa DPP, Rugemalira anadai alieleza PAPkukiri kulipwa na Benki Kuu Sh 164,513,630,314.15 na dola za Marekani22,198,544.60 na si Sh 309,461,300,158.27 na dola za Marekani 22,198,544.60kama ilivyokuwa katika hati ya mashtaka kwenye kesi ya uhujumu uchumi namba272017. Aliambatanisha pia nakala ya barua ya BoT yenye kumbukumbu nambaNC.13017001 iliyoandikwa Februari 18, 2018 2019 ikiwa ni majibu ya baruayake ya Januari 19, 2019. Kiambatanisho kingine ni cha gazeti la Financial Times la Julai 20212019 lililotoa taarifa kuwa wadau wameituhumu Benki ya Standard Chartered kwaSerikali ya Marekani kwa kutoa dola bilioni 57 isivyo halali na benki hiyoilifikia makubaliano na mamlaka za nchi hiyo kwa kukubali kulipa faini ya dolabilioni moja. Ninatumaini kwa maelezo hayo yaliyoainishwa katika nyaraka hizizilizotolewa na ofisi yako kati ya Juni 18, 2019 na Julai 22 2019, utawezakutumia mamlaka yako chini ya kifungu cha 296 cha Sheria ya Makosa ya UhujumuUchumi kuniachia huru katika kesi ya uhujumu uchumi namba 27 ya mwaka 2017 iliniendelee na juhudi zangu za kuisaidia Jamhuri kurejesha zaidi ya Sh trilioni37 kutoka Benki ya Standard Chartered, alieleza Rugemalira. Alieleza hana tatizo na Jamhuri kwa kuwekwa mahabusu kwa muda wotealiokaa huko, kwa kuwa anaamini hatua hiyo ilichukuliwa kwa Jamhuri kupotoshwana Benki ya Standard Chartered. Alimwomba DPP kutumia mamlaka yake aliyopewa katika Kifungu cha 296cha Sheria ya Uhujumu Uchumi ya mwaka 2016 kuagiza aachiwe huru ili achukuehatua katika kesi zake dhidi ya Benki ya Standard Chartered kupitia MahakamaKuu na Mahakama ya Rufaa. Iwapo nitaondolewa mashtaka yanayonikabili, itaniwezesha kuendelea nakesi nilizozifungua dhidi ya Standard Chartered na washirika wake ambapo nadaiSh trilioni 20, kiasi ambacho kitaiwezesha TRA kukusanya kodi kutoka kwenyehiyo fedha Sh trilioni 6, alisema. Katika barua yake, alieleza kuwa viambatanishi vingine ni nakala yatozo iliyokuwa imeandaliwa na Tanesco ikionyesha tozo zilizotakiwa kutozwa naIPTL, ambazo zilikuwa ndogo kuliko za kampuni nyingine. Ameambatanisha pia taarifa ya Dk. Camilo Schutte ya Oktoka 12, 2012kwenda Benki ya Standard Chartered SCB, Benki ya Standard Chartered HongKong Ltd SCBHK na Benki ya Standard Chartered Tanzania Ltd SCBTZ iwapohawataondoa malalamiko yao ya kisheria dhidi ya Tanesco katika kesi ya ICSDnamba ARB1020, Kampuni ya VIP itaibua madai ya zaidi ya dola milioni 485 kamagharama za usumbufu. Pia ameambatanisha nakala ya taarifa yake kwa Benki ya StandardChartered Tanzania Ltd na Jamhuri ya Juni 11, 2013 ikieleza kuwa VIP imechukuahatua ya kukata rufaa kwenye mahakama ya juu ya New York nchini Marekani kwamadai hayo ya dola milioni 485. Ameambatanisha pia nakala ya Kampuni ya VIP yenye kumbukumbu nambaRef: VIPEM: JB412013 kwenda kwa Gavana wa BoT ya Desemba 5, 2013 kutoiruhusuPAP kulipwa fedha kutoka Akaunti ya Tegeta Escrow kutoka BoT kwa niaba ya IPTL. Nyingine ni nakala ya barua yenye kumbukumbu namba NC.53135085 yaDesemba 12, 2013 kutoka kwa aliyekuwa Gavana wa Benki Kuu, Beno Nduluikimweleza Rugemalira kuwa kwa hati ya mahakama iliyotolewa Septemba 5, 2013Serikali na IPTL malipo yote yameshatolewa kwenye akaunti ya Escrow nakuhamishiwa IPTL Novemba 28, 2013. Rugemalira ambaye ni Mkurugenzi wa VIP na mmiliki mwenza wa zamani waIPTL na Sethi ambaye ni Mwenyekiti Mtendaji wa PAP, wanadaiwa kutenda makosahayo katika Jiji la Dar es Salaam na nchi za Afrika Kusini, Kenya na India. Wanakabiliwa na mashtaka 12 yakiwemo ya utakatishaji fedha, miongonimwa mashtaka hayo yapo ya kula njama, kujihusisha mtandao wa uhalifu, kughushina kutoa nyaraka za kughushi na kujipatia fedha kwa njia ya udanganyifu,kutakatisha fedha na kusababisha hasara ya Dola za Marekani 22,198,544.60 na Sh309,461,300,158.27. Washtakiwa wanadaiwa kati ya Oktoba 18, 2011 na Machi 19, 2014 jijiniDar es Salaam walikula njama katika nchi za Afrika Kusini, Kenya na India yakujipatia fedha kwa njia ya udanganyifu. Mshtakiwa mwingine Mwanasheria wa Kampuni ya IPTL, Joseph Makandege,anakabiliwa na mashtaka matano likiwamo la kuisababishia Serikali hasara yaDola za Marekani 980,000.  <topic>: KITAIFA 